# A mossegades fins a l'extinció

A mossegades fins a l'extinció (títol original en anglès, Eating Our Way to Extinction) és una pel·lícula documental de 2021, que se centra en la insostenibilitat de la producció de carn i els seus efectes sobre el medi ambient. S'ha doblat la narració al català amb subtítols de les intervencions; Joël Mulachs dobla Kate Winslet com a narradora.

## Sinopsi

La pel·lícula aborda la problemàtica de la producció insostenible de carn i destaca les conseqüències com la desforestació, l'augment de la contaminació de l'aigua i de l'aire, i la destrucció de recursos.
La pel·lícula combina periodisme, citacions i gràfics científics, entrevistes personals i investigació, seguint els passos d'altres pel·lícules sobre el canvi climàtic com Cowspiracy i Seaspiracy.
El documental transmet els missatges clau següents:
* Els oceans estan sent sobreexplotats i contaminats per xarxes de pesca abandonades. Depenem dels organismes oceànics per a gran part de l'oxigen que respirem i hem de mantenir-los sans.
* L'agricultura animal és àmpliament reconeguda com un punt d'origen probable per a la següent pandèmia mundial.
* Les agències governamentals són finançades i manipulades per la indústria ramadera que inverteix milions de dòlars en pressió política.
* L'agricultura animal és una de les principals causes de desforestació.
* Menjar una dieta integral basada en plantes és saludable per a les persones en totes les etapes de la vida i fins i tot els atletes prosperen amb aquesta dieta.
* Per garantir que el medi ambient sobrevisqui tal com el coneixem durant les generacions vinents, hem de fer canvis.
* El canvi personal més impactant que podem fer és adoptar una dieta basada en plantes.

## Producció

La pel·lícula és dirigida per Ludo Brockway i Otto Brockway. És narrada originalment per l'actriu Kate Winslet i inclou aparicions del magnat empresarial Richard Branson i la biòloga marina Sylvia Earle, entre d'altres. Es va estrenar l'1 d'octubre de 2021.

## Rebuda

En una ressenya a Spectrum Culture, Tejas Yadav defineix la pel·lícula "un tour de force" i escriu que "la gran amplitud de temes relacionats amb la destrucció ambiental és impressionant", però admet que "de vegades, la quantitat de temes a cobrir sembla com una llista de la compra d'articles dispars" i que "les aparicions de la llista A es perceben fora de lloc, soscavant subtilment el missatge d'aquest documental benintencionat".
Tomáš Bendl, doctorand de la Universitat Carolina de Praga, va recomanar la pel·lícula per a l'ensenyament per informar els estudiants sobre els impactes del canvi climàtic a escala global.

## Premis i reconeixements

A mossegades fins a l'extinció va guanyar el premi Environmental Media de 2022 a la millor pel·lícula documental. També va guanyar el premi a la pel·lícula verda internacional dels premis Cinema for Peace.

## Referències

* ↑ «A mossegades fins a l'extinció». Goita què fan, ara!. [Consulta: 16 agost 2024].
* ↑ «Fitxa de doblatge A Mossegades Fins A L'extinció». Eldoblatge.com. [Consulta: 22 agost 2024].
* ↑ White, Catt. The Imperfect Vegan: Making a Difference on a (Mostly) Plant-based Diet. [United States]: Cat White, 2023. ISBN 978-0-6459335-2-9.
* ↑ Animal, Sinergia. «"Eating Our Way to Extinction": What it's about and where to watch it» (en anglès). Sinergia Animal, 03-02-2023. [Consulta: 9 novembre 2023].
* ↑ «Movie | Eating Our Way To Extinction» (en anglès). eating2extinction.com. [Consulta: 6 setembre 2023].
* ↑ «A New Kate Winslet-Narrated Documentary Asks: Are We Eating Our Way To Extinction?» (en anglès britànic). British Vogue, 17-09-2021. [Consulta: 7 setembre 2023].
* ↑ «Eating Our Way to Extinction» (en anglès). TVGuide.com. [Consulta: 7 setembre 2023].
* ↑ «Eating Our Way to Extinction - Rotten Tomatoes» (en anglès). rottentomatoes.com, 16-09-2021. [Consulta: 6 setembre 2023].
* ↑ Yadav, Tejas. «Eating Our Way to Extinction». Spectrum Culture, 16-09-2021. [Consulta: 7 setembre 2023].
* ↑ Bendl, Tomáš (en anglès) The Geography Teacher, 20, 3, 24-10-2023, pàg. 136–140. Bibcode: 2023GeTea..20..136B. DOI: 10.1080/19338341.2023.2261451. ISSN: 1933-8341.
* ↑ «EMA Awards Past Recipients & Honorees» (en anglès americà). Environmental Media Association. [Consulta: 12 abril 2024].
* ↑ «Awards 2022» (en anglès americà). Cinema for Peace Foundation. [Consulta: 7 setembre 2023].

## Enllaços externs

* Documental en català